රුපියල් පනස් දහසක මුදලක් තම පෞද්ගලික බැංකු ගිනුමේ තැන්පත් කළ විට මාස තුනක් ඇතුළත රුපියල් ලක්ෂ දහයකට අඩු මුදල් ප්‍රමාණයක් අඩු පොලියට ලබාදිය හැකි බව පවසමින් දිවයිනේ විවිධ පළාත්වල බොහෝ දෙනෙකු රවටා රුපියල් ලක්ෂ 15කට වැඩි මුදලක් සාපරාධි ලෙස වංචා කළ පුද්ගලයකු අත්අඩංගුවට ගෙන මාතර මහේස්ත්‍රාත් අධිකරණයට ඉදිරිපත් කර රක්ෂිත බන්ධනාගාරගත කර ඇති බව අපරාධ පරීක්ෂණ දෙපාර්තමේන්තුව පානදුර ප්‍රධාන මහේස්ත්‍රාත් සහ අතිරේක දිසා විනිසුරු රුචිර වැලිවත්ත මහතාට දන්වා සිටියේය.මේ සැකකරුට එරෙහිව මාතර, බදුල්ල සහ පානදුර මහේස්ත්‍රාත් අධිකරණවලද නඩු පවති.පානදුර අධිකරණයේ පවතින නඩුවක් සඳහා අධිකරණයට ඉදිරිපත් කරන ලෙසට මහේස්ත්‍රාත්වරයා කළුතර බන්ධනාගාර නිලධාරීන්ට දන්වා සිටියේය.